《插秧图》
清代·汪士鋐

车轧轧，水活活。谁家田翁勤种田，插秧田中量疏密。

呼童课仆运秧马，俯首泥行股无䯋。今日车水满，明日祝秧活。

不知何日秀且颖，筑场刈禾赋秷秸。大儿读书如养苗，勿忘勿助不敢揠。

小儿读书心孔开，惟恐卤莽与灭裂。主人有田复有儿，书味酒香满一室。

呼童留客和田歌，田家之乐乐如何！

作者简介：（1658—1723）江苏长洲人，字文升，号退谷，又号秋泉。康熙三十六年进士。授翰林院修撰，官至右中允，入直南书房。与兄汪份、汪钧，弟汪倓，俱知名，时称“吴中四汪”。善诗文，书法与姜宸英齐名。有《长安宫殿考》、《全秦艺文志》、《三秦纪闻》、《玉堂掌故》、《华岳志》、《元和郡县志补阙》等。